**Tim Ramholt** (s. 2. marraskuuta 1984 Zürich, Sveitsi) on sveitsiläinen jääkiekkopuolustaja, joka pelaa National League A -joukkue EHC Klotenissa. Hän on pelityyliltään puolustava puolustaja, jonka vahvuuksiin kuuluu Eliteprospects.com -sivuston Ulf Anderssonin mukaan fyysinen peli, taklaaminen, työmoraali ja johtajuus.

Ura
---

### Seuraura

Ramholt on Grasshopper Clubin kasvatti. Hän pelasi GCK Lionsissa ensimmäiset miesten pelinsä vain 15-vuotiaana Sveitsin toiseksi korkeimmalla sarjatasolla Nationalliga B:ssä kaudella 1999–2000. Kaudella 2001–2002 16-vuotias Ramholt nousi ZSC Lionsin Nationalliga A -joukkueeseen, jossa tulokaskausi toi 37 runkosarjaottelussa kolme maalia sekä 15 playoff-ottelussa kolme syöttöpistettä.

Kahden ensimmäisen NLA-kautensa jälkeen Calgary Flames varasi Ramholtin toisella kierroksella 39. pelaajana NHL:n varaustilaisuudessa 2003. Samana kesänä myös QMJHL-joukkue Cape Breton Screaming Eagles varasi hänet seitsemäntenä pelaajana CHL:n varaustilaisuudessa. Ramholt siirtyi joukkueeseen kaudeksi 2003–2004, jolloin hän voitti Screaming Eaglesin sisäisen tehotilaston lukemalla +37. Kaudeksi 2004–2005 Ramholt palasi Zürichiin, josta hän siirtyi kaudeksi 2005–2006 Kloten Flyersin riveihin.

Heinäkuussa 2006 Ramholt teki kolmivuotisen tulokassopimuksen Calgary Flamesin kanssa. Hän pelasi kauden 2006–2007 kokonaan AHL-joukkue Omaha Ak-Sar-Ben Knightsissa, jossa tulokaskausi toi 67 runkosarjaottelussa tehot 2+10=12 sekä kuudessa playoff-ottelussa yhden syöttöpisteen. Myös kausi 2007–2008 eteni suurimmaksi osaksi farmissa, tällä kertaa Flamesin uudessa farmijoukkue Quad City Flamesissa. Ramholt pelasi kauden aikana myös ensimmäisen ja toistaiseksi uransa ainoan NHL-ottelun. Kesäkuussa 2008 Flames kauppasi Ramholtin Philadelphia Flyersiin vaihdossa Kyle Greentreen. Hän ehti pelata AHL-joukkue Philadelphia Phantomsissa vain seitsemän ottelua, kunnes Flyers kauppasi Ramholtin Nashville Predatorsiin vaihdossa Josh Grattoniin marraskuussa 2008. Hänen loppukautensa eteni samassa liigassa Milwaukee Admiralsin paidassa.

Kaudeksi 2009–2010 Ramholt palasi kotimaahansa ja siirtyi vuoden mittaisella sopimuksella HC Davosiin. Seuraavalla kaudella 2010–2011 hän teki NLA:n yhden kauden piste-ennätyksensä tehoilla 9+15=24, joilla Ramholt oli joukkueen tehokkain puolustaja. Hän jakoi myös Davosin sisäisen tehotilaston voiton Josef Marhan kanssa lukemalla +29. Ramholt voitti myös koko NLA:n pudotuspelien tehotilaston lukemalla +11 ja kauden päätteeksi Sveitsin-mestaruuden. Hän edusti Davosia myös Spengler Cupissa vuosina 2011 ja 2012, joista ensimmäinen turnaus päättyi voittoon.

Kaudeksi 2013–2014 Ramholt siirtyi kolmivuotisella sopimuksella EV Zugiin. Kaudella 2014–2015 hän nousi joukkueen varakapteeniksi ja oli Zugin eniten maaleja tehnyt puolustaja yhdeksällä osumallaan, kuten myös kaudella 2015–2016 seitsemällä osumallaan. Ramholt voitti myös joukkueen sisäisen tehotilaston lukemalla +17. Kaudeksi 2016–2017 hän palasi kolmivuotisella sopimuksella EHC Kloteniin (ent. Kloten Flyers).

### Maajoukkueura

Ramholt edusti Sveitsiä MM-kilpailuissa vuonna 2014. Hän pelasi myös alle 20-vuotiaiden MM-kilpailuissa vuosina 2002, 2003 ja 2004. Ramholt pelasi myös alle 18-vuotiaiden MM-kilpailuissa vuosina 2001 ja 2002, joista ensimmäinen turnaus päättyi hopeaan.

Muuta
-----

Ramholtin isoveli Arne on entinen ammattilaisjääkiekkoilija, jonka Chicago Blackhawks varasi NHL:ään vuonna 2000.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1999–2000 | Grasshopper Club | NLB | 2 | 0 | 0 | 0 | 0 | – | – | – | – | – |
| 2000–2001 | Grasshopper Club | NLB | 37 | 0 | 2 | 2 | 38 | 3 | 0 | 0 | 0 | 4 |  |  |  |  |  |  | U18 | 7 | 0 | 1 | 1 | 4 |
| 2001–2002 | GCK Lions | NLB | 3 | 0 | 0 | 0 | 0 | – | – | – | – | – |  |  |  |  |  |  | U18 | 8 | 1 | 4 | 5 | 12 |
|  | ZSC Lions | NLA | 37 | 3 | 0 | 3 | 14 | 15 | 0 | 3 | 3 | 2 |  |  |  |  |  |  | JMM | 7 | 0 | 1 | 1 | 6 |
| 2002–2003 | GCK Lions | NLB | 12 | 0 | 4 | 4 | 6 | – | – | – | – | – |  |  |  |  |  |  | JMM | 6 | 2 | 2 | 4 | 2 |
|  | ZSC Lions | NLA | 30 | 3 | 0 | 3 | 12 | 9 | 0 | 1 | 1 | 6 |
| 2003–2004 | Cape Breton Screaming Eagles | QMJHL | 51 | 9 | 27 | 36 | 26 | 5 | 0 | 1 | 1 | 4 |  |  |  |  |  |  | JMM | 6 | 1 | 1 | 2 | 4 |
| 2004–2005 | ZSC Lions | NLA | 41 | 1 | 3 | 4 | 36 | 15 | 0 | 0 | 0 | 8 |
| 2005–2006 | Kloten Flyers | NLA | 42 | 0 | 1 | 1 | 46 | 11 | 0 | 1 | 1 | 8 |
| 2006–2007 | Omaha Ak-Sar-Ben Knights | AHL | 67 | 2 | 10 | 12 | 61 | 6 | 0 | 1 | 1 | 10 |
| 2007–2008 | Quad City Flames | AHL | 77 | 4 | 20 | 24 | 73 | – | – | – | – | – |
|  | Calgary Flames | NHL | 1 | 0 | 0 | 0 | 0 | – | – | – | – | – |
| 2008–2009 | Philadelphia Phantoms | AHL | 7 | 0 | 0 | 0 | 0 | – | – | – | – | – |
|  | Milwaukee Admirals | AHL | 59 | 2 | 8 | 10 | 36 | 8 | 0 | 1 | 1 | 8 |
| 2009–2010 | HC Davos | NLA | 50 | 2 | 12 | 14 | 44 | 6 | 0 | 2 | 2 | 4 |
| 2010–2011 | HC Davos | NLA | 50 | 9 | 15 | 24 | 42 | 14 | 1 | 4 | 5 | 10 | Twinskate |
| 2011–2012 | HC Davos | NLA | 50 | 1 | 8 | 9 | 82 | 4 | 0 | 0 | 0 | 4 |
| 2012–2013 | HC Davos | NLA | 50 | 2 | 13 | 15 | 40 | 7 | 0 | 0 | 0 | 8 |
| 2013–2014 | EV Zug | NLA | 45 | 3 | 8 | 11 | 58 | – | – | – | – | – |  |  |  |  |  |  | MM | 2 | 0 | 0 | 0 | 0 |
| 2014–2015 | EV Zug | NLA | 50 | 9 | 10 | 19 | 48 | 6 | 0 | 0 | 0 | 0 |
| 2015–2016 | EV Zug | NLA | 50 | 7 | 11 | 18 | 36 | 4 | 0 | 1 | 1 | 2 |
| 2016–2017 | EHC Kloten | NLA | 22 | 0 | 5 | 5 | 51 | – | – | – | – | – |
| 1 kausi | yhteensä | NHL | 1 | 0 | 0 | 0 | 0 | – | – | – | – | – |
| 12 kautta | yhteensä | NLA | 517 | 40 | 86 | 126 | 509 | 91 | 1 | 12 | 13 | 52 |
| 3 kautta | yhteensä | AHL | 210 | 8 | 38 | 46 | 170 | 14 | 0 | 2 | 2 | 18 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Tim Ramholt**.
* Tim Ramholt The Internet Hockey Databasessa (englanniksi)
* Tim Ramholt Legends of Hockey -sivustolla (englanniksi)
* Tim Ramholt *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Tim Ramholt *Elite Prospects*. Everysport Media Group AB.  (englanniksi)
2. ↑  Tim Ramholt The Internet Hockey Databasessa (englanniksi)
3. ↑  Flames sign defenceman Tim Ramholt  18.7.2006. CALGARY, AB:  Calgary Flames. Viitattu 11.6.2014. (englanniksi)
4. ↑  Flyers Acquire Defenseman Ramholt from Calgary  30.6.2008. Philadelphia Flyers. Viitattu 11.6.2014. (englanniksi)
5. ↑  NHL:n siirtoruljanssin antia *Jatkoaika.com*.  6.7.2008. Jatkoaika r.y. Viitattu 11.6.2014.
6. ↑  Tim Ramholt Legends of Hockey -sivustolla (englanniksi)
7. ↑  NHL:ssä tapahtuu: Crombeen St. Louisiin, Stastny ja Colorado pitkään jatkosopimukseen *Jatkoaika.com*.  18.11.2008. Jatkoaika r.y. Viitattu 11.6.2014.
8. ↑  Tim Ramholt, Denis Hollenstein, Patrick Obrist  8.12.2015. EHC Kloten Sport AG.  Arkistoitu 15.9.2016. Viitattu 11.9.2016. (saksaksi)